La soterrada viva d'Alfambra ye una versión aragonesa d'a leyenda d'a soterrada viva amplament conoixita d'o folklore europeu. O texto d'esta versión aragonesa ye adhibito en una cronica historica aragonesa d'o reinato de Chuan II y preba d'explicar con unas trazas literario-lechendarias a reconquiesta d'a redolata de Teruel con una historia d'enemistat entre o conte d'Alfambra y o rei moro de Camanyas, con a muller d'o conte entre meyo. O luengache d'a obra presenta pareixitos con o luengache d'o manuscrito de "Historia de los Aimants de Teruel", que copió Juan Yagüe de Salas en o sieglo XVII y ye una fuent pa conoixer l'aragonés d'as comunidatz aragonesas en o sieglo XV.